Konstantinos Maleas. Konstantinos Maleas (gr.: Κωνσταντίνος Μαλέας; rodz. 1879 we Kůnstantynopolu, um. 1928 we Atynach) – grecki malyrz, jedyn s nojwożńijszych ze nurtu postimpresjůńizmu we Grecyji, wroz ze Konstantinosym Parthenisym. Malyrze, s kerych broł inspiracyjo to Paul Cézanne, Paul Gauguin a Vincent van Gogh, ajnflus na jego styl mjały take kerůnki kej symbolizm, impresjůńizm a fowizm. Jego uobrozy majům jasne a delikatne farby. Jego proce idźe uobejzdrzeć we Norodowyj Galeryji we Atynach, we śedźibje greckigo regjyrůnku a tyż kajś ińdźi.